**Návrh alokácie vyzvaní v rámci investície 1: Lepšie služby pre občanov a podnikateľov a investície 2: Digitálna transformácia poskytovania služieb verejnej správy Komponentu 17 Plánu obnovy a odolnosti.**

**Úvod**

Plán obnovy je súčasťou mechanizmu na podporu obnovy a odolnosti v rámci celoeurópskeho dočasného nástroja Next Generation EU, ktorý predstavuje najväčší stimulačný balík v histórii Európskej únie s cieľom obnoviť Európu po pandémii a prebudovať ju na zelenšiu, digitálnejšiu a odolnejšiu. Jeho vízia je založená na troch pilieroch – posune k inovatívnej ekonomike; modernom, efektívnom a digitálnom štáte a najmä na kvalite života ľudí, či už ide o starostlivosť o zdravie, verejný priestor alebo životné prostredie. Plán obnovy a odolnosti SR sa zameriava na päť hlavných priorít: zelená ekonomika (2 301 mil. eur); vzdelávanie (892 mil. eur); veda, výskum a inovácie (739 mil. eur); zdravie (1 533 mil. eur) a efektívna verejná správa (1 110 mil. eur). Je rozdelený na 18 častí, tzv. komponentov, ktoré zahŕňajú reformy a investície v celkovej hodnote približne 6 miliárd eur. Kladie dôraz na udržateľnosť, zdravé životné prostredie, inklúziu vo vzdelávaní, modernú zdravotnú starostlivosť, zlepšenie podnikateľského prostredia ako aj zdravé verejné financie.

Strešným cieľom komponentu 17 Digitálne Slovensko je fungujúce digitálne hospodárstvo a spoločnosť pripravená na prebiehajúce technologické zmeny v oblasti digitalizácie. Nutným predpokladom na dosiahnutie tohto cieľa je rozvoj elektronickej verejnej správy (eGovernmentu), ktorá bude poskytovať služby orientované na občana a podnikateľa, ako aj kybernetickej bezpečnosti – procesov a princípov, ktoré zabezpečia dôveru v interakcie občanov, podnikov a verejnej správy, digitálne zručnosti nielen pre žiakov a študentov škôl, ale aj pre zamestnancov v priemysle a verejnej správe, či seniorov, aby tak žiadny subjekt neostal vylúčený z digitálnej doby. V oblasti eGovernmentu je hlavným cieľom zvyšovanie počtu používateľov digitálnych služieb štátu a spokojnosti používateľov s nimi. Dôjde k optimalizácii procesov a následne k nasadeniu eGovernment riešení prioritných životných situácií.

Cieľom tohto dokumentu je stanovenie alokácií pre vyzvania pre jednotlivé orgány verejnej moci zapojené do riešenia prioritných životných situácií a aktivít týkajúcich sa centrálneho manažmentu IT zdrojov.

Prehľad reforiem a investícií s vyznačením reforiem relevantných pre tento dokument poskytuje nasledovná tabuľka:

|  |  |
| --- | --- |
| **Reformy** | 1. **Budovanie eGovernment riešení prioritných životných situácií**
2. **Centrálny manažment IT zdrojov**
3. Reformy v oblasti konektivity
4. Riadenie procesu digitálnej transformácie ekonomiky a spoločnosti
5. Skvalitnenie vzdelávania a zabezpečenie spôsobilostí v oblasti kybernetickej a informačnej bezpečnosti IT vo verejnej správe
6. Štandardizácia technických a procesných riešení IT vo verejnej správe
7. • Strategický prístup k vzdelávaniu v oblasti rozvoja digitálnych zručností v spolupráci so zástupcami kľúčových zainteresovaných strán
 |
| **Investície**: | 1. **Lepšie služby pre občanov a podnikateľov**
2. **Digitálna transformácia poskytovania služieb verejnej správy**
3. Zapojenie sa do cezhraničných európskych projektov vedúcich k budovaniu digitálnej ekonomiky
4. Podpora projektov zameraných na vývoj a aplikáciu top digitálnych technológií
5. Granty so zjednodušenou administratívou – Hackathony
6. Posilnenie preventívnych opatrení, zvýšenie rýchlosti detekcie a riešenia incidentov IT vo verejnej správe
7. Rekonštrukcia a dobudovanie zabezpečených priestorov kritickej infraštruktúry IT vo verejnej správe
8. Zlepšovanie digitálnych zručnosti seniorov a distribúcia senior tabletov
 |

**Východiská a rámcové alokácie**

Ministerstvo investícií, regionálneho rozvoja a informatízácie SR ako gestor komponentu 17 vypracovalo **zoznam prioritných životných situácií**, vrátane orgánov verejnej moci, ktoré sú ich gestormi alebo sú autoritami zapojenými do riešenia týchto životných situácií. Vypracované životné situácie obsahujú analyzované procesy, ako aj určené začiatočné a koncové udalosti. Tieto informácie, vrátane rámcových alokácií pre jednotlivé oblasti tvoria základné vstupy do ďalšieho procesu stanovenia alokácií pre jednotlivé vyzvania.

Zoznam prioritných životných situácií

|  |  |
| --- | --- |
| 1 | Administratívny chod podniku |
| 2 | Hmotná núdza |
| 3 | Kúpa a vlastnenie motorového vozidla |
| 4 | Kúpa a vlastnenie nehnuteľnosti na bývanie |
| 5 | Materská škola |
| 6 | Narodenie dieťaťa |
| 7 | Odchod do dôchodku |
| 8 | Presťahovanie |
| 9 | Rozvod manželstva |
| 10 | Som chorý, mám chorého člena rodiny |
| 11 | Som odkázaný, mám odkázaného člena rodiny |
| 12 | Strata zamestnania |
| 13 | Stredná škola |
| 14 | Štúdium na vysokej škole |
| 15 | Úmrtie a dedičské konanie |
| 16 | Uzavretie manželstva |
| 17 | Začatie podnikania |
| 18 | Základná škola |

Poznámka: identifikovaných bolo 18 prioritných životných situácií. Napriek tomu sme z výpočtov pre priame vyzvania vynechali Vysokú školu – prijatie a rozhodnutie o prijatí. Dôvodom je že proces je dnes realizovaný univerzitami a Ministerstvo školstva, vedy, výskumu a športu neplánuje tento proces centralizovať na rozdiel od regionálneho školstva.

Prehľad rámcových alokácií:

|  |  |
| --- | --- |
| Vyzvania Optimalizácia prioritných životných situácií | 6 264 335,00 €  |
| Vyzvania Monitoring elektronických služieb | 8 000 000,00 €  |
| Vyzvania Budovanie IS v rámci prioritných životných situácií | 112 281 095,68 €  |
| Vyzvania Transformácia úsekov VS | 60 000 000,00 €  |

Alokácie vychádzajú z costingu Plánu obnovy a odolnosti schváleného COM, ktorý obsahuje nasledovné iniciatívy[[1]](#footnote-1)

* Pre investíciu 1:
	+ Budovanie životných situácií: 150 mil. EUR s DPH
	+ Kapacity pre životné situácie: 15 mil. EUR
	+ Platforma pre životné situácie: 43,9 mil. EUR s DPH
* Pre investíciu 2:
	+ Digitálna transformácia: 86,2 mil. EUR s DPH
	+ Platforma pre IT zdroje: 38,5 mil. EUR s DPH

**Budovanie kapacít pre životné situácie** bolo rozdelené na základe reálnych potrieb MIRRI: vytvoriť 8 tímov po 6 FTE na obdobie 4 rokov do konca Q2 2026, ktoré budú zodpovedné za doručenie 16 prioritných životných situácií v celkovej hodnote 9 mil. EUR. Zvyšná suma 6,2 mil. EUR predstavuje vstupné číslo uvedené v tabuľke, ktoré sa následne rozdelilo medzi jednotlivé OVM.

Stratégia financovania **budovania životných situácií** má tri hlavné piliere. Prvým pilierom sú výdavky Vykonávateľa v hodnote takmer 16 mil. EUR (1 mil. EUR priemerne na jednu životnú situáciu). Druhým pilierom sú priame vyzvania v hodnote 112 mil. EUR a tretím pilierom je otvorená výzva. Účelom otvorenej výzvy je alokovať cca 20% alokácie priamych vyzvaní na pokrytie

1. časti OVM na životných situáciách ktorých finančné vyjadrenie nedosahuje dostatočnú významnosť pre uzatvorenie zmluvy prostredníctvom priameho vyzvania
2. dodatočne identifikovaných OVM počas implementácie prioritných životných situácií
3. časti miestnej a regionálnej samosprávy v životných situáciách

Otvorená výzva je doplnkový mechanizmus financovania budovania životných situácií ktorý je postavený na prioritnom zozname životných situácií. Na základe prioritného zoznamu životných situácií sú identifikované kľúčové OVM, nie všetky OVM zapojené do budovania životných situácií (dôvody uvedené v písmenách a), b), c)).

Stratégia financovania **digitálnej transformácie** má 3 hlavné piliere. Prvým pilierom sú priame vyzvania zamerané na OVM ktoré sú identifikované v prioritnom zozname životných situácií. Zavádzanie životných situácií si bude vyžadovať, alebo otvorí príležitosť pre dosiahnutie cieľov investície 2 „Skrátenie trvania vybavenia verejných služieb optimalizáciou a automatizáciou procesov..:“. Z celkovej alokácie uvedenej v iniciatíve sme alokovali 60 mil. EUR (na základe costing modelu ide v priemere o 20 úsekov, aktuálne sme identifikovali celkovo 38 unikátnych úsekov v ktorých sa realizuje 18 prioritných životných situácií) z celkového počtu 36 úsekov ktoré ma MIRRI po úprave rozpočtu POO dosiahnuť (pôvodne 42 úsekov). Druhý pilier tvorí otvorená výzva v celkovej alokácií 17,8 mil. EUR ktorá tvorí cca 20% zdrojov z celkovej alokácie na digitálnu transformáciu 86,2 mil. EUR. Otvorená výzva bude slúžiť na digitálnu transformáciu úsekov verejnej správy ktoré nie sú v predmete priamych vyzvaní identifikovanými v zozname prioritných životných situácií. Druhý pilier znižuje riziko doručenia digitálnej transformácie úsekov verejnej správy Tretím pilierom je realizácia digitálnej transformácie Vykonávateľom a podriadenou organizáciou NASES ktoré majú dosiahnuť digitálnu transformáciu 4 úsekov verejnej správy do roku Q4 2024 (cieľ ID\_177)

Platforma pre IT zdroje sa podieľa alokáciou aj na pripravovaných priamych vyzvaniach, konkrétne podporou zavádzania monitorovania služieb, ktoré by mali byť dostupné pre lepšiu priorizáciu zdrojov do rozvoja a prevádzky ISVS. Stratégia financovania platformy IT zdrojov má 3 piliere. Prvým pilierom je zabezpečenie cloudových zdrojov na základe projektového zámeru hodnoteného UHP <https://metais.vicepremier.gov.sk/detail/Projekt/1e5c4680-3d0d-4023-af56-e3eb9158e090/cimaster?tab=summarizingCart> v celkovej výške do 33 mil. EUR. Druhým pilierom je zabezpečenie zdrojov pre SW dielo samotnej platformy IT zdrojov <https://metais.vicepremier.gov.sk/detail/Projekt/b8d666f0-6532-47d0-84c6-5370d280d9b8/cimaster?tab=basicForm> v hodnote do 1 Mil. EUR a zvyšnej alokácie, tretieho piliera, na zavedenie monitoringu služieb na OVM v hodnote 8 mil. EUR. Celková alokácia prevyšuje zdroje vzhľadom na to, projekt cloudových služieb nedosiahne 100% oprávnenosť výdavkov vzhľadom na charakter projektu.

Platforma pre budovanie životnej situácie je realizovaná investíciami Vykonávateľa a podriadenej organizácie NASES.

**Kritériá a ich váhy**

Pre stanovenie alokácií na jednotlivé vyzvania sa použilo 5 kritérií, ktorým boli priradené váhy od 0,25 do 1, podľa ich významnosti z hľadiska stanovenia alokácie, resp. z hľadiska ich dopadu na náročnosť vo vzťahu k dosiahnutiu cieľov stanovených v rámci POO. Napríklad v prípade počtu agiend, úsekov a spolupracujúcich subjektov boli stanovené váhy s ohľadom na skutočnosť, že náročnosť vychádzajúca z počtu životných situácií, ktoré príslušné OVM rieši sa odráža aj v počte spolupracujúcich subjektov, počte agiend a počte úsekov. Využité boli najmä tie kritériá, ktoré vyjadrovali početnosť a s využitím váh bol následne stanovený podiel na celkovej početnosti:

|  |  |  |
| --- | --- | --- |
| **Poradie** | **Kritérium** | **Váha** |
| 1 | Počet životných situácií | 0,75 |
| 2 | Počet služieb | 1 |
| 3 | Počet krokov pre vybavenie | 1 |
| 4 | Počet agiend | 0,25 |
| 5 | Počet úsekov | 0,25 |

**Aplikácia kritérií**

Stanovenie alokácie pre každé jedno z navrhovaných vyzvaní bolo realizované s využitím vyššie uvedených kritérií, pričom platí nie každé kritérium je pre príslušné vyzvanie relevantné. Prehľad aplikácie kritérií pre jednotlivé vyzvania uvádza nasledujúci text. Rovnako tak je následne uvedený výsledný počet bodov jednotlivých OVM, ich podiel na celkovom počte a vypočítaná výška alokácie, ktorá zodpovedá práve podielu bodov príslušného OVM na celkovom počte bodov.

|  |  |  |  |  |
| --- | --- | --- | --- | --- |
| **Kritérium** | Vyzvanie Optimalizácia prioritných životných situácií(Mzdy)**OVM / biznis vlastnik LL** | Vyzvanie Monitoring elektronických služieb**Názov rezortu** | Vyzvanie Budovanie IS v rámci prioritných životných situácií**Názov rezortu** | Vyzvanie Transformácia úsekov VS**Názov rezortu** |
| Počet životných situácií 0,75 | áno | áno | áno | áno |
| Počet služieb 1 |  | áno | áno | áno |
| Počet krokov pre vybavenie 1 | áno |  | áno | áno |
| Počet agiend 0,25 | áno |  | áno | áno |
| Počet úsekov 0,25 | áno |  | áno | áno |

Rozdelenie alokácií vyzvaní na jednotlivé rezorty následne preukazujú nasledovné tabuľky. Po uplatnení kritérií bolo nevyhnutné optimalizovať identifikované subjekty na základe oprávnených prijímateľov pre priame vyzvania. Medzi oprávnených prijímateľov sme nezaradili subjekty, ktoré neboli:

1. priamo uvedené v zákone č. 575/2001 Z. z o organizácii činnosti vlády a organizácii ústrednej štátnej správy,
2. ktoré neboli príspevkové, alebo rozpočtové organizácie subjektov spĺňajúcich zákon
3. zriadené zákonom (Sociálna poisťovňa, DataCentrum elektronizácie územnej samosprávy)

Špecifickým prípadom je Úrad podpredsedu vlády respektíve Ministerstvo dopravy a výstavby SR ktoré sú označované ako ÚPV/MDV. Tento subjekt vzhľadom na prebiehajúci program budovania nového informačného systému výstavby Urbion nebude predmetom priameho vyzvania.

V prípade ak alokácia bola veľmi nízka – vzhľadom na nízky podieľ subjektu v prioritnom zozname životných situácií bol subjekt označený nulou – pre prepočítanie jeho alokácie medzi ostatné subjekty. Tieto subjekty v zmysle stratégie financovania budú v prípade potreby práve podporované cez otvorené výzvy pre budovanie životných situácií, respektíve na otvorenú výzvu digitálnej transformácie.

Samospráva: okrem DEUSU ktorý dokáže centrálnym spôsobom zapojiť obce do životných situácií budú mestá, VÚC a obce zapojené do procesu budovania životných situácií najmä cez otvorenú výzvu na budovanie životných situácií. Aj z tohto dôvodu sme z matematického prepočtu finančných prostriedkov pre DEUS (v tomto prípade DUES v tabuľke reprezentoval miestnu samosprávu) upravili alokáciu o 3 mil. EUR v prípade budovania životných situácií a 1,5 mil. EUR v prípade digitálnej transformácie ktoré boli presunuté do otvorených výziev. Z tohto dôvodu je vstupná hodnota na priame vyzvania na budovanie životných situácií 112 281 095 EUR a na digitálnu transformáciu 60 000 000 EUR pričom výstupné hodnoty pre uvedené subjekty sú: 109 281 095 € respektíve 58 500 000.00 €

**Vyzvania Vytvorenie kapacít pre implementáciu životných situácií**



**Vyzvania na Monitorovacie nástroje, Budovanie životných situácií a digitálnu transformáciu**



1. Pojem iniciatíva si zaviedol Vykonávateľ ako podpoložka investície [↑](#footnote-ref-1)